Pfl  6537 
.07 
Copy   1 


0  003  09 


'PB  6537 

r"7        At 

Copy    1 

UUIBUS  DE  CAUSIS 

OVIDIUS 

AB  AUGUSTO  RELEGATUS  SIT. 


DISSERTATIO  INAUGURALIS 

QUAM 

AD  SUMMOS  IN  PHILOSOPHIA  HONORES 

AB  AMPLISSIMO 

PHILOSOPHORUM  ORDINE  ALMAE  UNIVERSITATIS  LIPSIENSIS 

EITE  IMPETRANDOS 


SCRIP8II' 


E^HSTESTXJS  APPEL 

CHARLOTTENBURGIENSIS. 


BEROLINI 

TYPIS  G.  HICKETHIER 
MDCCCLXXII. 


<\ 


V 


rt> 


y^j\1 


\ 


MAXIMILIANO  REHMANN 

AMICO. 


Quemadmodum  nos  temporibus  otiosis  suavis  Ovidii  Nasonis 
musa  delectavit,  ita  fere  semper  sors  illius  poetae  animum 
nostrum  valde  commovit.  Honoratus  a  populo  romano,  a 
viris  illustrissimis,  ab  ipso  Augusto;  amatus  ab  uxore  dilec- 
tissima  et  a  caris  amicis;  vir  splendidissimi  ordinis  gratissi- 
maque  fruens  vitae  conditione  —  relegatus  subito  ad  extremos 
irnpefii  romani  fines;  mollis  poeta,  „tenerorum  lusor  araorumu 
ad  rudes  barbaros;  „quique  fugax  rerum,  securaque  in  otia 
natus4,  ad  ,,inhospita  litora  Ponti/'  Quid  mirum,  quod  cau- 
sas  quaerimus,  quae  tam  repentinam  tantarnque  fortuna 
vicissitudinem  adduxerint. 

Qua  in  quaestione  annaies  rerum  romanarum  illius  tem- 
poris  frustra  evolvimus;  nemo  auctor  vitam  Ovidii  scriptam 
memoriae  prodidit,  vix  ac  ne  vix  quidem  nomen  ejus  apud 
scriptores  aequales  commemoratum  invenias.  Quo  majorem 
gratiam  poetae  habemus,  quod  ipse  in  carminibus  multas  ad 
vitam  suam  illustrandam  notas  reliquit  (cfr.  imprimis  Trist, 
IV.  10,)  Causas  autem,  cur  relegatus  sit,  ne  Ovidius  quidem 
enarrat;  immo  vero  tantum  abest,  ut  aperiat,  ut  diserte 
dicat: 

„Illa  tegi  caeca  condita  nocte  decet/1 

Attamen  in  Tristium  libris  et  ift  Epistolis,  quae  ab  Ovidio 
ex  Ponto  scriptae  nobis  exstant,  tam  multa  ejus  obscure  dicta 
de  hac  re  reperiuntur,  ut  maximae  conjecturarum  varietati 
locus  datus  sit. 

Permagnus  numerus  eorum  est,  qui  hunc  in  modum. 
quibus  causis  Naso  Tomos  missus  sit  ab  Augusto,  adhuc 
conjecerunt  sententiasque  ediderunt;  neque  tamen  ulla  exstitit, 


quae    cum    omnibus    dictis    poetae    conjungi    possit    et   rem 
difficilem  ad  omnes  numeros  persolvat. 

Qua  cum  ita  sint,  nosmet  ipsi  curam  nostram  diligen- 
tiamque  hanc  in  quaestionem  conferamus,  ut  —  quoad  de 
hac  re  judicare  possumus  —  veras  relegationis  causas  per- 
spiciamus,  Ac  primum  quidem,  priusquam  opiniones  per- 
lustremus.  quas  viri  docti  adhuc  proposuerunt  de  hac  re,  et 
antequam  nostram  ipsorum  sententiam  proferamus,  \aria  quae 
apud  Ovidium  obscure  dicta  reperiuntur,  conferenda  nobis 
aecurateque  perpeudenda  esse  videntur,  ut,  unde  omnibus 
conjecturis  exeundum  sit,  principium  teneamus. 

Viam,  quae  hac  in  quaestione  ingredienda  est,  poeta 
ipse  demonstrat,  Trist.  II.  207 — 212  verbis: 

„Perdiderint  cum  me  duo  crimina,  carmen  et  error, 

Alterius  facti  culpa  silenda  mihi  .... 
„Altera  pars  superest,  qua  turpi  crimine  tactus 
Arguor  obscoeni  doctor  adulterii." 

Carmina,  imprimis  quam  scripserat  Artem  amandi  alteram 
fuisse  causam,  cur  ab  Augusto  relegatus  esset,  Ovidius  satis 
superque  affirmat.  Praeterquam  quod  fere  totus  secundus 
Tristium  liber  in  redarguendum  hoc  crimen  ad  Augustum 
scriptus  est,  triginta  quinque  ejusmodi  locos,  per  Tristium 
Epistolarumque  libros  sparsos,  enumeravimus.  Atque  argu- 
tum  se  esse  adulterii  quasi  doctrinae  Arte  sua  animis  juven- 
tutis  insitae,  praeter  locum  supra  laudatum  diserte  dicit 
Epist.  III.  3,  57: 

.,Quid  taraen  hoc  prodest,  vetiti  si  lege  severa 
Credor  adulterii  composuisse  notas." 

Refutanda  nobis  esse  ;videtur,  qua  haud  pauci  virorum 
doctorum  adhuc  ducebantur,  opinio:  Artem  amandi  non  veram 
fuisse  alteram  exsilii  causam,  sed  tantum  simulatam  ab 
Augusto,  horum  maxime  Ovidii  verborum  auctoritate  muniti: 
Epist.  ex.  P.  II.  9,  73: 

„Neve  roges  quid  sit,  stultam  conscripsimus  Artem; 
Innocuas  nobis  haec  vetat  esse  manus. 


..Ecquid  praeterea  peccarim,  quaerere  noli. 
Ut  pateat  sola  culpa  sub  Arte  mea." 
At    vere    ita    res    se    habeat?      Negamus,      Reperiuntur 
illi   versus  —   etenim   multum   refert.    quo   in  conexu  rerum 
dictum  sit  aliquid  — in  epistola  Cotyi  regi  scripta.  qua  Ovidius 
ab   eo   petit,   ut   sibi   exsuli   patrocinetur;   quod    quo  facilius 
a  rege  finitimo    impetret ,   poeta,    non  ob  scelus  commissum 
neque  omnino  ob  aliquid  contra  leges  factum  se  exsulem  esse, 
affirmat.     ,,Et  tamen"  pergit  v.  72,   ..his  gravior  noxa  fatenda 
mihi  est",  etjam  sequuntur  verba:  ..Neve  roges  quid  sit  etc.4; 
Causam  autem  cur.  quid  praeter  Artem   scriptam  peccaverit 
dicere  nec  velit  nec  possit,  explicat  Epist.  II.  2.  59: 
„Vulneris  id  genus  est,  quod  cum  sanabile  non  sit. 

Non  contrectari  tutius  esse  putem. 
„Lingua  sile:  non  est  ultra  narrabile  quidquam: 
Posse  velim  cineres  obruere  ipse  meos.'' 
Trist.  III.  6,  31: 

„Et  quaecunque  adeo  possunt  afferre  pudorem. 
Illa  tegi  caeca  condita  nocte  decet.'; 
Trist.  II.  208: 

vAlterius  facti  culpa  silenda  mihi. 

Nam  non  sura  tanti,  ut  renovem  tua  vulnera,  Caesar." 
Ergo  sensus  illius  loci  fere  hic  est:  ne  interroges,  o  Coty 
quid  commiserim;  altera  causa  exsilii  est.  quod  Artem  amandi 
scripsi;  quid  praeterea  peccaverim .  quominus  tibi  dicam, 
et  verecundia  laesi  Caesaris  et  meus  ipsius  pudor  prohibet; 
sufficiat  tibi.  quam  aperui,  causa:  scripta  Ars.  Si  poeta 
exprimere  voluisset,  hanc  causam  tantum  simulatnm  esse  ab 
Augusto,  eum  pro  :  ,,ut  pateat  etc.i{  scripturum  fuisse:  ..lateat 
sola  culpa  sub  Arte  mea"  verisimile  est.  *) 

Praeterea  respicias.  id  quod  jam  supra  commemoravi. 
toto  secundo  Tristium  libro  ad  Augustum  scripto  Ovidium 
nihil  aliud  agere,    quam   ut   crimen    adulterii   Arte   sua  docti 


*)  In    omnibus    codicibus.  ..pateat^  legitur,    praeter  Cod.  Far.  G.?  qui 
hand  magni  aestimandus  est. 

redarguat.  Num  putas,  poetam  tot  verba  tantumque  elo- 
quentiae  ac  laboris  impendisse  ad  refutandum  crimen,  quod 
a  Caesare  simulatum  esse  haud  ignoraret?  Immo  vero  hanc 
disertissimam  Artis  defensionem  non  scripsisset,  nisi  Augu- 
stum  ex  animi  sententia  illa  carmina  crimini  sibi  vertisse 
persuasum  habuisset.  Hac  demum  ratione  intelligitur,  poetam 
Musas  nominare  Trist.  V.  12,  47  .,maximam  causam  fugaea, 
et  artem  poeticam  Epist.  IV.  2,  32  ,.principium  raaliu,  et 
carmina  Epist.  IV,  13,  42  ,,primam  tam  miserae  fugae  cau- 
sam.u  Atque  adeo  haec  conscientia  in  aninium  ejus  penetra- 
verat,  ut  fere  nunquam  in  exsilio  de  carminibus  loqueretur, 
quin  illa  sibi  nocuisse  repeteret;  quin  etiam  sepulcro  suo 
haec  verba  incisa  cupiebat: 

„Hic  ego  qui  jaceo  tenerorum  lusor  amorum, 

Ingenio  perii  Naso  poeta  meo."  —  Trist.  III.  3,  73. 
Quae  mea  sententia  certissime  confirmatur  iis  locis,  ubi 
poeta,  nulla  Augusti  ratione  habita,  maerore  afflictus  defi- 
xusque  in  cogitatione  de  malo  suo  secum  meditatur,  citjus- 
modi  eunt,  si  sontextum  respicis:  Trist.  I.  1,  113;  9,  55. 
III.  3,73  V.  1,  20;  7,  32  aliique.  Quin  etiam  Augusto  jam 
mortuo*)  eandem  profert  querelam,  velut  Epist.  IV.   13,  41: 

„Carmina  nil  prosunt,  nocuerunt  carmina  quondam, 
Primaque  tam  miserae  causa  luere  fugae." 

Ac  profecto,  miserior  erat  exsul,  quam  qui  fictis  causis 
insuper  animum  cruciaret. 

Itaque  nullo  modo  dubitari  potest,  quin  Ars 
amandi,  quam  Ovidius  ediderat,  altera  exsilii 
causa  fuerit  ac  vera  quidem  neque  ullo  modo 
simulata. 

At  forsitan  aliquis  dixerit,  Artem  ab  Ovidio  esse  edi- 
tam  jam  novem  annis  ante  relegationem  ejus  et  satis  super- 
que  temporis  fuisse  Augusto  ad  observandum,  quantam  vim 
ea  haberet  ad  mores    corrumpendos   depravandosque;    atque 


*)  cfr.  infra4 

crrorem  poetae,  quem  dicit  alteram  exsilii  causam,  ejusmodi 
fuisse,  ut  solus  gravissimam  Caesaris  iram  in  Nasonem 
converteret. 

Quae  contradictio  ut  sententiam  nostram  evertat,  tantum 
abest,  ut  egregie  ei  conveniat.  Contendimus  enim,  Artem 
et  errorem  Ovidii  artissime  inter  se  conexa  fuisse;  id  quod 
nusquam  non  modo  non  negatur,  sed  etiam  confirmatur  his 
verbis:  Trist.  IV.  1,  23: 

,,Scit  quoque  (Mnsa)3  cum  perii,  quis  me  deceperit  error, 
Et  culpam  in  facto,  non  seelus,  esse  meo. 

„Scilicet  hoc  ipso  nunc  aequa,  quod  obfuit  ante, 
Cum  mecum  juncti  criminis  acta  rea  est. 

„Non  equidem  vellem,  quoniam  nocitura  fuerunt, 
Pieridum  sacris  imposuisse  manum." 
Diserte  igitur  Ovidius  dicit,  carmina  sua  propter  errorem 
aequam  culpam  factam  esse  atque  illlum;  vel:  quia  error 
crimini  tibi  datus  sit,  etiam  Artem  vitio  sibi  versam  esse. 
Praeterquam  quod  Augustus  errore  Ovidii  acerbissime  offen- 
sus  erat,  id  quod  infra  demonstrabimus,  necessario  statuen- 
dum  est,  eum  eo  ipso  etiam  Artis  poetae  commonefactum 
esse,  ita  ut  facere  non  posset,  quin  una  cum  errore  ejus  Artem 
quoque  scriptam  vindicarei. 

Ars  igitur  amandi,  altera  causa  relegatonis, 
artissime  conectenda  est  cum  errore  Nasonis. 

Sequitur,  ut  disserendum  esse  videatur  de  errore  ipso, 
quem  nominat  Ovidius  alteram  ac  proximam,  cur  in  exsilium 
missus  sit,  causam.  Poetam  obscure  tantum  dicta  de  eo  nobis 
tradidisse  neque  ullum  vestigium  hujus  rei  apud  scriptores 
aequales  inveniri,  jam  in  exordio  hujus  dissertationis  comme- 
moravimus.  Quantum  difficultatis  omnino  fuerit  in  rebus 
aetatis  Augusteae  scribendis,  Dio  Cassins  rerum  romanarum 
lib.  LIII.  cap.  19  docet:  temporibus  liberae  rei  publicae 
omnia  in  finibus  imperii  romani  facta  ad  senatum  populum- 
que  romanum  lata  esse ;  ix  de  dr)  rov  yoovov  t/Mvov,  pergit, 
rd  utv  Ttleio)  xgvcpa  xal  §S  anoQQ^twv  yiyvsa&m  rjo^aro  xai 
ukvroi  to  Tfjg  (xg/ijg  fieye&og   to,  Te   tiov  nQayfiarcov   n?S]&og 

SvayeQsardrr/V  axgl/Seiav  avrcov  naQ&ysxai  ev  rs  yaQ  ry  PcojUfj 
avyvd,  xai  naod  rco  v7ir\y,6co  avrrjq  noVkd.  noogre  ro  no/Muov. 
dsi  xai  xa&*  fjueQav,  cog  elaeiv,  yiyveral  xiva.  neoi  cov  ro  uev 
Gacpeg  ovSeig  oaSicog.  ^co  tcov  noaTTovrcov  avrd,  yiyvcocr/.si' 
nlslaroi  (Vocioi  ovS'dxovovoi  rr)v  aQyyv  oTi  yeyovev.  Quodsi 
auctor  ita  disserit  de  rebus  publicis,  quid  mirum,  nihil  nobis 
traditum  esse  de  errore  quodam  poetae.  quamvis  illustrissimi. 
Sed  ne  id  quidem  mirum  esse  videtur.  quod  Ovidius  ipse 
errorem  suum  tantum  obscnre  significavit.  Legimus  enim 
Trist.  II.  209: 

,,Nam  non  sum  tanti,  ut  renovem  tua  vulnera,  Caesar." 
et  Epist.  II.  2.  59: 

,,Vulneri8  id  ^enus  est,  quod  cum  sanabile  non  sit, 
Non  contrectari  tutius  esse  putem  ete.t% 
Erat  igitur  error  poetae  talis.  w  animus  Augusti  acer- 
bissime  eo  offenderetur.  Jarn  si  respicis.  Tristium  et  Episto- 
Jarum  Hbros,  qui  nobis  exstant,  in  publicum  usum  esse 
scriptos.  atque  Ovidium  v<hementer  cupivisse,  ut  Augustus 
quoque  eos  legeret  —  id  quod  multis  blande  et  suppliciter 
dictis  in  Augustum  doinumque  principalem  certissime  confir- 
matur  —  quid  magis  consentaneum.  quam  cavisse  poetam. 
ne  iram  vindicis  sui  parum  reverenter  nimisve  inverecunde 
dictis  denuo  lacesseret!  Dubitandum  non  est.  quin  epistolis 
privatissimis  errorem  suuro  amicos  diligenter  docuerit. 
4ccedit  quod,  cur  poeta  in  exsilium  missus  esset.  haud  sane 
reconditum'  erat,  immo  si  minus  publicum  erat,  at  intra 
privatos  parietes  narrabatur.  Etenim  scriptum  est  Trist. 
IV.  10,  99: 

Causa  meae  cunctis   nimium    quoque  nota    ruinae 
..Indicio  non  est  testificanda  meo." 
Epist.  I.  7,  39: 

,.Et  tamen  ut  cuperem  culpam  quoque  posse  negari, 
Sic  facimus  nemo  nescit  abesse  mihi/' 
Epist.  II.  3,  85: 

,.Cum  tibi  (Maxime)  quaerenti.  nurn  verus   nuntius  esset. 
Attulerat  culpae  quem  mala  fama  meae." 

Ergo  nullo  modo  est  mirum,  quod  de  errore  Na- 
sonis  nihil  nisi  obscure  dicta  prodita  habemus. 

•Jarn  quoad   de  illo   errore    ex  verbis  poetae  judicandum 
sit,  videamus. 

Ac   primum    quidem    quid    non    fecerit,    nos    docet 
Epist.  II.  9,  67: 

„Non  ego  caede  nocens  in  Pontica  litora  veni, 

Mistave  sunt  nostra  dira  venena  manu; 
„Nec  mea  subjecta  convicta  est  gemma  tabella, 

Mendacem  linis  imposuisse  notam. 
„Nec  quidquam,  quod  lege  veter  committere,  feci." 
Trist.  III.  5,  43: 

„Denique  non  possum  nullam  sperare  salutem, 
Cum  poenae  non  sit  causa  cruenta  meae, 
„Non  mihi  quaerenti  pessumdare  cuncta  petitum 
Caesareum  caput'  est,  quod  caput  orbis  erat. 
„Non  aliquid  dixi,  violentaque  lingua  locuta  est, 
Lapsaque  sunt  nimio  verba  profana  mero." 
Tum  quid  solum  de  illa  re  aperire  possit,  profert: 
Trist.  II.  103: 

„Cur  aliquid  vidi?  cur  noxia  lumina  feci? 
Cur  imprudenti  cognita  culpa  mihi?" 
Trist.  III.  5,  49: 

„Inscia  quod  crimen  viderunt  lumina  plector, 
Peccatumque  oculos  est  habuisse  meum." 
Trist.  III.  6,  27: 

„Nec  leve  nec  tutum  est,  quo  6int  mea  dicere  casu 
Lumina  funesti  conscia  facta  mali." 
Sed  peccato  suo  omne  consilium  et  scelus  faci- 
nusque  abfuisse,  saepissime  afirmat,  veluti: 
Trist.  III.  6,  34: 

„Praemia  peccato  nulla  petita  mihi.t{ 
Trist.  IV.  4,  43: 

„ abfuit  omne 

Peccato  facinus  consiliumque  meo." 
Trist.  IV.  1,  24: 

-~  *, (scit  quoque  Musa) 

Et  culpam  in  facto,  non  scelus  esse  meo." 
Trist.  V.  8,  23: 

», utque  pudore 

Non  caret,  invidia  sic  mea  culpa  caret." 
Epist.  II.  2,  15: 

,.Est  mea  culpa  gravis,  sed  quae  me  perdere  solum 
Ausa  sit  et  nullum  majus  adorta  nefas." 
Errorein  stultitiam.  timorem  simpl  icitat  em  no- 
minat  peccatum  suum: 
Trist.  I.  2?  99: 

„Imrao  ita  vos  (Di)  scitis.  si  me   meus  abstulit  error, 
Stultaque  mcns  nobis,  non  seelerata  fuit." 
Trist.  IV.  10,  89: 

„Scite  (parentales  umbrae)  ncc  vos  mihi  fallere  fas  cst, 
Errorem  jussae.  non  scelus.  esse  firgae  (causaraV* 
Trist  III.  6,  35:  (referam) 

,,Stultitiamque  meum  criraen  dcbere  vocari 
Xomina  si  facto  reddere  vera  velis/' 
Epist.  II.  2.  17: 

,,Nil  nisi  non  sapiens  possum  timidusque  vocari 
Haec  duo  sunt   animi  nomina  vera  raei.u 
Trist.  I.  5,  42: 

„.     .     .     .     sed  hanc  merui  simplicitate  fugam.;i 
Trist.  IV.  3,  39: 

,.Aut  timor  aut  error  nobis.  prius  obfuit  error.'' 

Neque  tamen    omncm    culpam    se    negare    posse 
confitetur: 
Epist.  I.  6,  25: 

„Quidquid  id  est,  ut  non  facinus,  sic  eulpa  voeandum  est/w 
Trist.  III.  5,  51: 

,,Non  equidem  totani  possum  defendere  culpam.u 
TriRt,  IV.  8.  49: 

.     .     .     .     „vitio  pars  cst  contracta  malorum." 
Epist.  J.  1,  66: 

..Ne  non  peccarim  mors  quoque  non  faeiet.  ' 

Epist.  III.  3,  73: 

„Quidquid  id  esi,  neque  enim  debet  dolor  ille  referri, 
Non  potes  a  culpa  dicere  abesse  tua." 
Quin   etiam    Caesaris   offensi   gravissimam   iram 
se  meruisse,  concedit: 
Epist.  L  2,  95: 

„Nec  minus  infestus,  quam  fuit;  esse  potest  (Augustus)." 
Epist.  I.  2,  93: 

......     poterat  minimo  me  perdere  nutu." 

Epist.  III.  6,  9: 

„Huie  ego  quara  patior  nil  possem  demere  poenae, 
Si  judex  meriti  cogerer  esse  mei." 
At  Augustum,    quum  delicti  aliquid  excusabile 
ei  visum  esset,  sibi  pepercisse  probat.    Neque  enim 
bona  nec    vitam   nec   civitatem  Caesarem    sibi   ade- 
misse,   sed  relegatum  tantum   domesticis  penatibus 
se  egere,    neque    hoc   senatus-consul  to,    sed  ipsius 
Caesaris  edicto.     Quae  principis  clementia  poetam 
etiam  in  spem  adducit,  fore  utaliquando  inpatriam 
reverti  sibi   per  Augustum  liceat,    id   quod  precari 
non  desinit: 
Trist.  II.  1,  25: 

,,Cujus  in  eventu  poenae  clementia  tanta  est, 

Ut  fuerit  nostro  lenior  illa  metu. 
„Vita  data  est,  citraque  necem  tua  constitit  ira, 

O  Princeps,  parce  viribus  use  tuis. 
,,Insuper  accedunt,  te  non  adimente,  paternae, 
Tamquam  vita  parum  muneris  esset,  opes. 
„Nec  mea  decreto  damnasti  facta  Senatus, 
Nec  mea  selecto  judice  jussa  fuga  est. 
„Tristibus  invectus  verbis,  ita  Principe  dignum, 

Ultus  es  offensas,  ut  decet,  ipse  tuas. 
„Adde  quod  edictum,  quamvis  immane  minaxque 

Attamen  in  poenae  nomine  lene  fuit, 
„Quippe  relegatus  non  exsul  dicor  in  illo, 

Parcaque  fortunae  sunt  data  verba  meae." 

Epist.  I  7,  41: 

„Quod  nisi  delicti  pars  excusabilis  esset, 
Parva  relegari  poena  futura  fuit. 

„Ipse  sed  hoc  vidit,  qui  pervidet  omnia  Caesar, 
Stultitiam  dici  crimina  posse  mea. 

„Quaque  ego  permisi,  quaque  est  res  passa,  pepercit, 
Usus  et  est  modice  fulminis  igne  sui. 

„Nec  vitam  nec  opes  nec  ademit  posse   reverti, 
Si  sua  per  vestras  victa  sit  ira  preces." 
Trist.  IV,  9,  13: 

„Et  patriam,  modo  sit  sospes,  speramus  ab  illo.'4 

Quam   quidem   spem   praematuro   Augusti   obitu 
sibi  ereptam  esse,  queritur  Epist.  IV  6,  14. 

„Coeperat  Augustus  deceptae  ignoscere  culpae, 
Spem  nostram  terras  deseruitque  simul." 
Nihil  igitur  Ovidius  feeerat,  quod  lege  vetitus  erat;  non 
conjuraverat,  nullum  scelus  ab  eo  erat  commissum.  Laeserat 
ipsius  Caesaris  animum  offenderatque  acerbissime  verecundiam 
ejus  errore  quodam,  quem  quominus  palam  proferret,  pudor 
Augusti  atque  ipsius  eum  retinebat.  Casu  infausto  alicui 
rei  intervenerat;  viderat  quae  videre  non  debebat.  Quo 
quidem  usque  omni  culpa  vacuus  tamen  postea  illius  rei 
particeps  factus  erat;  sed  hanc  societatem  non  petiverat, 
nedum  ullum  commodum  cum  ea  conjuncfum  quaesivisset. 
Errore  quodam  (,/JBcHjm")  ablatus,  simplicitafe  deceptus, 
magna  ex  parte  etiam  timore  ad  funestam  illam  societatem 
adductus  ne  sic  quidem  facinus  ipse  commiserat.  Neque 
tamen  fieri  non  poterat,  quin  summae  perniciei  haec  infirmitas 
Ovidio  esset,  cum  res,  quae  acta  erat,  gravissimam  Augusti 
offensionem  contineret.  Quem  de  ea  certiorem  factum  omnium, 
qui  ejus  participes  fuerant;  acerbissimum  odium  concepisse, 
consentaneum  est.  Ovidium  autem  in  eo  graviorem  Caesaris 
iram  incidere  necesse  erat,  cum  ille  errore  poetae  simul  Artis 
amandi,  jam  per  se  male  audientis,  commonefieret.  Merito 
igitur,  ne  bona,  civitatem,  vitam  ipsam  perderet,  poeta  metue- 
,rat.     Sed  Augustus,    postquam    sibi  persuasit,    eum    magis 

lplicitate  et  errore,  quam  consilio  adductum  peccasse,  eorum 
lidem  nihil  fecit,  verum  Tomos  Nasonem  relegavit.  Quanto- 
>ere  nihilo  secius  poetae  iratus  fuerit,  ex  eo  apparet,  quod 
snpplices  blandasque  preces  ejus  nihil  exaudivit.  Ac  si  vide- 
mus,  ne  Tiberium  ac  Liviam  quidem,  Augusto  mortuo,  miserri- 
mam  Nasonis  sortem  levasse,  peccatum  ejus  etiam  in  hos  duos 
vel  potius  ad  totam  Caesaris  domum  pertinuisse  apparet. 

Jam  igitur  in  breve  colligamus  longae  expositionis 
sunimam,  ut  uno  adspectu  intelligi  possit,  quas  exsilii  causas 
poeta  ipse  nobis  significet: 

Ovidius  primum  quidem  invitus  atque  infausto 
casu  rei  cuidam  intervenit,  quae  gravem  Augusti 
ac  totius  domus  principalis  offensionem  contine- 
bat,  deinde  autem  et  stultitia  atque  errore  et  ti- 
more  adductus  socius  ejus  rei  factus  est;  quae 
societas,  quamquam  nihil  facinoris  ipse  commisit, 
tamen  perni  ciosissima  Ovidio  facta  est,  quod  cum 
peccato  poetae  Ars  amandi,  quamscripserat,  conec- 
tenda  erat. 

Quae  opinio  et  in  omni  genere  verbis  ipsius  poetae  niti- 
tur  et  omnia  dicta  ejus  respicit.  Sed  hic  ipse  finis  est,  quo 
usque  de  illa  re  certo  judicare  possimus;  ultra  eum  conjec- 
tura  est.  Ac  quaevis  conjectura  fundamento,  quod  exstruxi- 
mus,  superstruenda  est;  refutanda  autem,  quae  illuc  non 
quadrat 

Jam  quae  ante  nos  de  hac  re  prolatae  sint  opiniones 
videamus  exigamusque  eas  tamquum  ad  obrussam.  Vulga- 
tissimas  earum  in  clissertatione  reperimus,  quam  Devillius,  cri- 
ticus  francogallicus,  de  exsilio  Ovidii  l&idit.*) 

Ac  quidem  choream  ibi  ducit  criticus  quidam  opinatus, 
Maecenatem,  quod  Ovidius  non  aeque  ac  ceteri  poetae  illius 
aetatis  laudes  suas  cantavisset,  offensum  ab  Augusto  impe- 
trasse,  ut  superbus  poeta   ad  barbaros  missus   poenas   daret. 


*)  A  Deville,  essay  sur  1'exii  d'Ovide.     Paris  1859. 

Alii  e  verbis  poetae,  Epist.  I  1,  51: 
„Vidi  ego  linigerae  numen  violasse  fatentem, 
Isidis,  Isiacos  ante  sedere  foeos  seqq." 
judicarunt,    Nasonem    ob    mysteria  quaedam   enuntiata    esse 
relegatum. 

Sunt  etiam  qui  censeant,  Ovidiura  in  iram  Caesaris  in- 
cidisse,  quod  rei  adfuisset,  quae  Dione  Cassio  auctoro  (cfr. 
LVI  c.  43)  ei  cum  Athenodoro  philosopho  intercessit. 

Haud  pauci,  legentes  hos  Sidonii,  quinti  saeculi  poetae, 
versus : 

„Nec  te,  carmina  per  libidinosa 
Notum,  Naso  tener,  Tomosque  missum 
Quondam  Caesareae  nimis  puellae, 
Ficto  nomine  subditum  Corinnae" 
statuerunt,    non    esse  dubium,    quin  Ovidius  Juliam,   Augusti 
filiam,     amaverit    cantaveritque  eam    ,,Amorumu     carminibus 
ficto  Corinnae  nomine;  id  quod  postea  ab  Augusto  detectum 
poetae  causam  relegationis  fuisse. 

Alii  quidam.  quibus  haec  quidem  opinio  haud  prorsus 
displicebat,  at  tempus,  quod  ab  cxsilio  Juliae  filiae  usque  ad 
Ovidium  relegatum  intercesserat,  nimis  longum  esse  vtdebatur, 
Amores  poetae  ad  Juliam,  neptem  Augusti,  referendos  esse 
putaverunt. 

Nasonem  incesto  intervenisse,  quod  Augustus  cum  Julia 
filia  admisisset,  sunt  qui  collegerint  ex  hoc  Suetonii  loco: 

„Cajus  (Caligula)  Agrippae  se  nepotem  neque  credi  neque 
dici  ob  ignobilitatem  ejus  volebat;  praedicabat  autem,  matrem 
suam  ex  incesto,  quod  Augustus  cum  Julia  filia  admisisset, 
procreatain." 

Quam  opinionem  si  Devillius  nominat  ,,la  plus  repandue, 
la  plus  generalement  accreditee ci  addere  oblitus  esse  mihi 
videtur  ,,en  Prance". 

Enuntiasse  quoque  Ovidius  decemvir  dicitur  facinus 
quoddam  Agrippae  Postumi.  Qui  hanc  protulit  sententiam 
vir  doctus,  gloriatus  est  Devillio  auctore,  ,,d'avoir  enfin 
decouvert  la  veritable  cause  de  Fexil  d*Ovide.u 

Alii  Ovidium  conscium  fuisse  volunt  adulterii,  quod 
auctore  Tacito  (annal.  III.  24.)  D.  Silanus  cum  Julia,  nepte 
Augusti,  commiserat. 

Si  sequeris  Baylium  criticum  illustrissimum ,  poeta  Au- 
gustura  oppressit  aut  deplorantem  detecta  Juliae  neptis 
flagitia,  aut  inquirentem  eam  de  hac  re,  aut  torquentem 
socios  vel  conscios  ejus. 

Quin  etiam  conjurasse  dicunt  infaustum  Nasonem  contra 
Caesarem  una  cum  Julia  nepte  et  cum  Agrippa  natu 
minore ! 

At  quis  omnia  quae  de  illa  re  excogitata  sunt  enumeret? 
Sententiarum  autem,  quas  attulimus,  nullam  esse,  quam  ac- 
curatius  perpendamus,  quivis  mihi  concedet,  qui  Tristia  et 
Epistolas  Ovidii  haud  nimis  negligenter  perlegerit.  Omnes 
refutandae  sunt,  si  quae  scripta  sunt,  respiciuntur  neque, 
quae  non  scripta  sunt;  ex  arbitrio  temere  adduntur.  Prae- 
terea  Devillius  satis  acute  arguteque  de  iis  refutandis  dis- 
putasse  mihi  videtur. 

Devillius  ipse  sic  conjecit: 

Ovidium,  quippe  cui  aditus  ad  familiarem  Caesaris 
domum  fuisset,  quondam  non  certis  passibus  errantem  casu 
quodam  in  balneum  Liviae,  uxoris  Augusti,  pervenisse  eam- 
que  ibi  nudam  vidisse;  quo  errore  Nasonem  non  modo 
pudicitiam  Liviae,  sed  etiam  verecundiam  mariti  ejus  tam 
acerbe  offendisse,  ut  merito  timeret,  ne  ipsam  vitam  perderet. 
At  Augustum,  ubi  poetae  peccanti  omne  consilium  faci- 
nusque  abfuisse  cognovisset,  modo  —  ne  ulla,  quae  vidisset, 
enuntiandi  potestas  Nasoni  relinqueretur  —  Tomos  eum 
relegasse;  ac  ne  quae  fama  tam  difficilis  rei  in  vulgus 
emanaret,  causam  relegationis  esse  simulatam:  quod  poeta 
Arte  sua  amandi  adulterium  docuisset. 

Quam  quidem  opinionem  ante  se  esse  prolatam,  Devil- 
lius  confitetur,  sed  unde  hauserit,  ut  fontem  commemoret, 
tantum  abest,  ut  addat:  „mais  nous  croyons,  qu'il  nous 
etait  reserve  de  le  demontrertc,  atque  ubi  affatim  demon- 
strasse  sibi  videtur,  hunc  splendidum  disserendi  finem  facit: 

„Jusque  la  (que  notre  opinion  aura  le  sort  de  ses  atnees) 
qu'il  nous  soit  permis  de  croire,  que  nous  avons  enfin  sou- 
leve  le  voile,  qui  pesait  sur  une  question  encore  palpitante 
d^interet  apres  tant  de  siecles.  a  Phonneur  inunortel  des 
lettres.;i 

Jam  vides,  quam  bonus  sit  pater  adoptivus;  nuin  aeque 
bonus  sit  criticus,  examinemus. 

Ex  sententia  viri  docti  et  posteritas  persuasum  habet  et 
Ovidius  ipse  (cfr.  Epist.  II.  9.  76.)  haud  ignorabat ,  Artem 
amandi  causam  exsilii  esse  simulatam.  Quae  ratiocinatio 
quanta  laboret  difficultate ,  supra  (p.  6  seqq.)  satis  demon- 
strasse  mihi  videor. 

Tacuisse  quidem  Nasonem,  Devillius  pergit,  veram  rele- 
gationis  causam.  sed  illud  crimen.  quod  adulterium  Arte  sua 
docuisset,  indignatum  eum  refutasse  Tristium  libro  II,  immo 
vero  affectionem  ejus  paternam  haud  minutam  approbatam 
esse  verbis: 

,,Nos  quoque  delectant}  quamvis  nocuere  libelli;u 
quin  etiam  disertissima    illa    refutatione    poetam    ultum    esse 
proscriptum:     „le  poete  vengeait  le  proscrit." 

At  quanta  non  fuerit  paterna  illa  Ovidii  exsulis  affectio 
adversus  Artem  suam,   modo  in  transcursu   mihi   liceat    illu- 
strare  his  poetae  verbis: 
Trist.  I  1,  113. 

„Hos  (Artis  libros)  tu  vel  fugias,  vel  si  satis  oris  habebis, 
Oedipodas  facito  Telegonosque  voces." 
Trist.  III  1,  66. 

„Quos  suus  optaret  non  genuisse  parens." 
Trist.  V.  7,  31. 

^Quamvis  interdum,  quae  nie  laesisse  recordor, 
Carmina  devoveo  Pieridasque  meas.u 
Ac  si  vir  doctus  disserit  ,,le  poete  vengeait  le  proscrit", 
hoc  prorsus  non  perspicio.  Quam  longe  poeta  ab  omni 
ulciscendi  consilio  abhorruerit,  quivis  intelliget,  qui  perpetuas 
ejus  supplices  preces  blandissitneque  in  Augustum  dicta 
respexerit.      (cfr.    imprimis  Epist.  II.  8.)     Num  vere    putas, 

hanc  esse  linguain  ulciscentis,  ac  non  supplicis,  culpae  conscii, 
subditi?  Sin  quae  immodestius  adversus  Augustum  comme- 
morata  esse  videntur  in  illo  secundo  Tristium  libro,  equidem 
censeo,  non  plus  libertatis  poetam  adhibuisse,  quam  necessario 
opus  esset  ad  disputandum  crimen,  quo  Arte  amandi  adul- 
terium  docuisse  arguebatur.  Quanto  liberius  hac  in  re  Ovidius 
in  Caesarem  loqui  poterat,  si  consilium  ulciscendi  ei  fuisset! 

Corruit  igitur  tota  Devilii  de  Artis  causa  interposita 
disputatio. 

Jam  cum  Ars  amandi,  quam  veram  fuisse  relegationis 
causam  vidimus,  vix  conecti  possit  cum  Livia  sine  veste 
visa;  hanc  quoque  partem  opinionis  Devillianae  concidere 
apparet.  Neque  tamen  operae  pretium  non  est,  videre,  quo 
vir  doctus  argumentationem  suam  deducat.  Ac  primum 
quidem,  quomodo  ad  illam  sententiam  pervenerit,  examinemus. 

Iniit  hanc  quaestionem  (p.  48),  ex  verbis  poetae 
Trist.  II  209: 

„Nam  non  sum  tanti,  ut  renovem  tua  vulnera,  Caesar/4 
concludens,    ac    recte    quidem,    Ovidii    peccatum  tale  fuisse, 
quod  Augustum  gravissime  laederet  ac  mortem  poetae  efficere 
posset.    Deinde  hortatus,  ne  de  vi  vocabuli  ,,crimen"  fallamur, 
proficiscens  a  versu: 

„Perdiderint  cum    me   duo   crimina,  carmen  et  error," 
ad  verbum  ita  disserit  (p.  49): 

„Mea,  nostra  crimina,  repete-t-il;  „meum  crimen,  nostrum 
crimen,u  dit-il  en  parlant  particulierement  du  crime  de  ses 
yeux.  Ainsi  ses  yeux  ont  vu,  ont  fait,  en  voyant,  un  crime; 
il  a  failli  pour  avoir  eu  des  yeux" : 

„Inscia  quod  crimen  viderunt  lumina  plector, 
Peccatumque  oculos  est  habuisse  meum.u 

Sed  partem  nostri  criminis  error  habet,  s'empresse-t-il 
d'ajeuter. 

Ecoutons,  qu'a-t-il  vu? 

Cur  aliquid  vidi?  Cur  noxia  lumina  feci?  Cur  impru- 
denti  cognita  culpa  mihi?     Inscius  Actaeon   vidit  sine  veste 

Dianam.  Pourquoi  ai-je  vu  quelque  chose?  Pour- 
quoi  ai-je  rendu  mes  yeux  coupables?  Pourquoi, 
imprudent,  ai-je  connu  ma  faute?  Acteon  sans 
le  vouloir  vit  Diane  nue.  Emparons  nous  de  cette  compa- 
raison  echappee  au  poete.  Ne  viendrait-il  pas  de  trahir  le 
secret,  qu'il  s'etait  promis  de  garder,  mais  qui  devait  peser 
sur  son  coeur  ulcere?  II  ne  lui  etait  ni  facile,  ni  silr,  „nec 
leve,  nec  tutum",  de  parler  ouvertement;  pouvait-il  en  dire 
davantage? 

„Inscius  Actaeon  vidit  sine  veste  Dianam": 

„Livie  vue  nue  dans  le  bain." 
Quod  ratiocinandi  genus  utile  esse,  haud  quisquam 
negabit;  rectumne  sit,  nescio.  At  quoniam  Devillius  confi- 
tetur  „on  l'a  dit  avant  nousu,  nihil  nisi  nimiam  credulitatem 
vitio  ei  vertemus;  sin  pergit  „mais  nous  croyons,  qu'il  nous 
etait  reserve,  de  le  demontrer",  quomodo  demonstraverit, 
inquiramus. 

Verisimile  est,  virum  doctum  irontem  percussisse,  quod 
non  primus  detexisset,  poetam  ipsum,  se  Liviam  nudam 
vidisse,  versu  illo  aperire: 

„Inscius  Actaeon  vidit  sine  veste  Dianam." 
Jam  enim  investigavit,  eandem  rem  praeter  locum  laudatum 
quattuor  libri  VI  Fastorum  locis  significatam  esse,   ac  quidem 
his  versibus: 
v.  254. 

„Tu,  dea,  nec  fueras  aspicienda  viro." 

„0  deese,  tu  ne  devais  pas  etre  vue  par  un  homme." 
v.  450. 

„Sacra  vir  intrabo  non  adeunda  viro." 

„Homme,  j'entrerai  dans  ce  lieu  sacre,   oii  jamais  un 
homme  n'aurait  dti  penetrer." 
v.  397. 

„Huc  pede  matronam  nudo  descendere  vidi 

Obstupui  tacitus  sustinuique  gradum." 

„La,    j'ai     vu    la    matrone    descendre     l«a    pied    nu; 
stupefait,  sans  voix,  je  m^arretai." 

v.  18. 

„Haec  erat,  agnovi    quae  stat  in  arce  Jovis, 
Horrueram  tacitoque  animum  pallore  fatebar." 
„Jc    1'ai  vue,    c'etait    elle,   je    Pai  reconnue,    qui    siege  a 
cote  de  Jupiter,  je  fremis,  mon  ame,  je  Pavoucrai, 
palit  d'un  secret  effroi." 
Quae    verba,    quamquam    ad    Vestam    et    ad    Junonem 
spectant,  ad  Liviam  quoque  referri  posse,    Devillius    ex    eo 
arbitratur,    quod    interdum    poeta   cum  Vesta    dea    vel    cum 
uxore  Jovis  Liviam    comparat;   sed  quo  facilius    nobis    per- 
suadeat,    rem    magnopere  auget,  dicens:     „Ovide  ne    parlait 
presque   jamais    de  Livie,    sans    la    comparer  a  Junon  ou  a 
Vesta;    Livie,  Vesta,  Junon,  c'etait    pour    lui    une    seule    et 
meme  divinite."    Deinde  sententiam  suam,  Liviam  nudam  ab 
Ovidio    esse    visam,    nonnulis    versibus    confirmare    studet. 
Merito    enim    poetam    propterea,  ne  Augustus    ipsam   vitam 
sibi  demeret,  metuisse; 

„Poterat  minimo  me  perdere  nutu;u 
sed  Nasonem  ei  persuasisse,  se  sine   omni  consilio  peccasse, 
neque  ulla  peccati  praemia  sibi  quaesivisse: 

„ abfuit  omme 

Peccato  facinus  consiliumque  meo.u 

sed  illo 

Praemia  peccato  nulla  petita  mihi.u 
Ut  in  Dianae  Actaeonem,  sic  in  balneum  uxoris  augustissi- 
mae  inscium  et  invitum  se  intrasse,  errore  deceptum. 

Qua  quidem  Nasonis  excusatione,  Devillius  pergit,  iram 
Augusti  ita  esse  lenitam,  ut  vitam  ei  non  auferret;  sed,  ne 
ullam,  quae  vidisset,  enuntiandi  potestatem  haberet,  poetam 
Tomos  esse  relegatum.  Quo  ex  loco  funestissimo  ut  revo- 
caretur,  cum  frustra  Augustum  saepissime  implorasset, 
Ovidium  intellexisse,  sortem  suam  miserrimam  levari  non 
posse,  nisi  Livia  ipsa  antea  sibi  ignovisset  et  pro  se  Caesarem 
deprecata  esset. 

„Confugit  interdum  templi  violator  ad  aram 
Nec  petere  offensi  numinis  horret  opem." 

Itaque  uxori  eum  mandavisse,  ut  Liviae  pro  exsule 
supplicaret,  eamque  docuisse,  quomodo  hac  in  re  aptissime 
Junonem  adiret.  (cfr.  Epist.  III.  1.).  Sed  ne  Liviam  qui- 
dem,  ut  aliqua  ex  parte  supplices  Nasonis  preces  exaudiret, 
commoveri  potuisse.  quippe  quae,  quantum  pudicitia  apud 
maritum  valeret,  haud  ignoraret.  Devillio  etiam  verisimile 
esse  videtur,  spectare  ad  crimen  Ovidii,  quac  Dio  Cassius  in 
libro  LVIII  enarrat:  ;,Liviam,  cum  quondam  viros  nudos 
vidisset,  vitam  eis  servasse  dicentem,  corpora  nuda  oculis 
pudicis  nihil  nisi  statuas  esse."  Denique  autem,  Liviam 
errore  poetae  maxime  esse  offensam,  ex  eo  apparere,  quod 
ea  ne  Augusto  mortuo  quidem  exsilium  Ovidii  ullo  modo 
sublevarit,   immo  nova  Diana  suo  Actaeoni  dixerit: 

„Nunc  tibi  me  posito  visam  velamine  narrres." 
Hactenus   Devillius. 

Haud  magna  laus  mihi  esse  videtur,  argumentationem 
viri  docti  refutare.  Equidem  bac  in  re  officium  critici  in  eo 
esse  situm  puto,  ut  taniquam  medius  neque  in  ullam  positam 
opinionem  inclinatus  omnia,  quae  de  exsilii  causis  poeta  in- 
dicet,  respiciat  ac  diJigenter  perpendat.  Verum  Devillius  — 
ut  summatim  de  ejus  argumentandi  ratione  judicem  —  sen- 
tentia  qua  arbitratur,  Iiiviam  nudam  esse  visam  ab  Ovidio, 
ductus,  haec  tantum  verba  poetae  elegit,  quae  in  illam  sen- 
tentiam  quadrant;  versus  autem,  qui  ei  non  conveniunt  pror« 
susve  obloquuntur,  aut  accommodavit  aut  omnino  neglexit. 
Ut  hoc  unum  afferam,  poeta,  se  omnem  culpam  defendere 
non  posse,  sed  partim  errore  ac  stultitia  ablatum,  partim  ti- 
more  commotum  se  peccasse,  diserte,  ut  supra  vidimus,  fatetur. 
At  singula  perspiciamus. 

Ac  primum  quidem  nullo  modo  mibi  persuadere  possum, 
tam  ineptum  fuisse  Nasonem,  ut  in  eadem  epistola  et  tam- 
quam  uno  spiritu  Augusto  verecundissime  diceret: 

!rNam  non   sum  tanti,  ut  renovem  tua  vulnera,  Caesar," 
atque  inverecundissime: 

„Inscius  Actaeon  vidit  sine  veste  Dianam," 
si  his  verbis  suhaudiendum  erat:  inscius  ego,  Naso,  uxorem 

tuam,  Caesar,  nudain  vidi  Quomodo,  si  quid  pudoris  in 
pectore  ejus  reliquum  erat,  sperare  poterat,  fore  ut  Augustus 
neglecta  tam  inaudita  impudentia  commoveretur,  ut  mitius 
exsilium  daret?  Verum  Ovidius  non  ipse,  sed  modo  criti- 
cus  noster  oculis  poetae  Liviam  nudam  vidit,  et  sensus  illius 
loci  fere  hic  est:  vix  mirum  videtur,  me  poenas  dedissse, 
quia  vidi,  quae  mihi  videnda  non  erant;  Actaeon  quoque, 
quamquam  inscius  atque  invitus  Dianam  posita  veste  viderat, 
tamen  canibus  suis  praeda  factus  est:  nam  in  Superis  etiam 
fortuna  luenda  est,  nec  veniam  casus  habet.  —  Illud  vero 
plane  non  est  ferendum,  quod  Devillius  etiam  versus  lauda- 
tos  Fastorum  libri  VI.  ad  Liviam  nudam  a  poeta  visam  spec- 
tare  vult.  Etenim  v.  253  1.  1.  ita  Vestam  deam  poeta  allo- 
quitur: 

,.Non  equidem  vidi,  valeant  mendacia  vatum, 

Te,  dea,  nec  fueras  adspicienda  viro." 
Scilicet,  cum  verba  „non    equidem    te   vidi"    sententiae    viri 
docti  prorsus  obloquantur,  faveant  contra,    quae  sequuntur, 
versum  „non  equidem  vidia  tacet^  et  pro  „teu  emendat  3?tuu; 
jam  enim  omnia  egregie  ei  conveniunt: 

„Tu  dea,  nec  fueras  adspicienda  viro.a 
Haec  res  ipsa  loquitur  et  dissertationem  viri  docti  satis 
superque  illustrat.  Ceteri  autem  Fastorum  lib.  VI.  versus 
18 — 19,  450,  397 — 398  utrum  magis  ad  quaestionem  nostram 
spectent  an  aeque  violenter  inepteque  DevilHus  de  eis  dis- 
seruerit,  ipse  lector  benevolus  e  contextu  verborum  dijudicet. 
Attamen  fingamus,  Ovidium  vidisse  Liviam  nudam,  jam 
vide,  quomodo  vir  criticus  poetam  errorem  suum  coram 
Augusto  excusantem  facit: 
,, abfuit  omne 

Peccato  facinus  consiliumque  meo; 
„     .     . iilo 

Praemia  peccato  nulla  petita  mihi." 
„point  delicat  pour   Auguste    et    pour  Livie"    addit    auctor 
verecundus;  verum  ego  libere   profiteor,  hanc   argumentandi 
rationem  mihi   non  modo    non  scitam,    sed  admodum   insul* 

sam  videri.  Mente  alienata  OvidiusNaso  esse  debebat,  si 
coram  irato  offensoque  Caesare  tam  proterve  de  uxore  ejus 
augustissiina,  de  „Vesta  pudicarum  matrum"  verba  fecisset; 
et  Augustus  omni  pudore  conjugali  carere  debebat,  si  non 
statim  hominem  tam  lingua  procacem  percussisset.  Augustus 
autem  Devillianus,  ubi  Nasonem  pudicitiam  uxoris  non  peti- 
isse  cognovit,  gladium  in  vaginam  recondit,  ac  forsitan  in 
pristinam  amicitiam  cum  eo  redisset,  si  poetam  taciturum  esse 
persuasum  habuisset;  sed  quum  de  taciturnitate  Ovidii  du- 
bitaret,  Tomos,  ad  barbaros  eum  relegat.  Quam  non  ita  id 
effecturus  fuerit,  quod  Devillio  auctore  intenderat,  manifes- 
tum  est.  Praetera,  fieri  potuisse  concedo,  ut  Augustus  ho- 
minem  tam  difficilis  rei  conscium  e  consuetudine  sua,  vel 
Roma,  quin  etiam  ex  Italia  removeret;  verum  quod  eum  in 
Pontum  misit,  mollem  poetam,  omnibus,  quae  vitam  exornant 
erudiuntque  animum,  rebus  adsuefactum  ad  rigida  Ponti 
Euxini  litora,  ad  incultos  Getas;  quod  omnes  miserrimi  ex- 
sulis  preces  neglexit  neque  ullo  modo  deterrimam  sortem 
ejus  levavit;  atque  haec  omnia  nulla  de  alia  causa,  quam 
quia  casu  quodam  in  balneum  Liviae  ille  intravisset  eamque 
ibi  lavantem  vidisset  —  hoc  prorsus  non  perspicio.  Attamen 
de  clementia  ac  moderatione,  qua  praecipue  provectior  aetate 
Augustus  usus  sit,  Suetonius  c.  51,  54,  55;  Vellejus  Jib.  II. 
c.  86,  87  copiose  narrant,  ac  Dio  Cassius  lib.  LVI.  c.  40 
diserte  de  eo  dicit:  rolg  re  tcuv  orAUordrwv  vfigiofiaoiv  dnaQai- 
TijTwg  kn^iwv^  tcc  tcov  ciXkcov  df^agTjjjuaTcc  dv&gwmvwg  f,UTt- 
yugt&To.  Itaque  si  res  haec  fuisset,  quam  Devillius  vult, 
dubitari  nequit,  quin  minus  infestum  Caesar  in  poetam  se 
praebuerit.  Livia  autem,  quam  Dio  Cassius,  viros  nudos  nihil 
sibi  esse  nisi  statuas  praedicavisse  refert,  pudicitiam  non  in- 
eptius  commendare  potuisse  mihi  videtur,  quam  virum,  a  quo 
ipsa  veste  posita  visa  erat,  in  iniquissimam  fortunam  praecipi- 
tans  ac  ne  cineres  quidem  ejus  in  terra  patria  condi  patiens. 
Denique  quomodo  res  illa  aDione  Cassio  narrata  ad  Liviam 
nudam  ab  Ovidio  visam  spectare  possit,  adhuc  non  intellexi. 
Quae  cum  ita  sint,  paullulum  in  dubiura  vocare  nobis 
liceat,  quae  Devillius  de  opinione  psua  raedicat  (p.  50): 

„Cctte  supposition  remplit  toutes  les  conditions  du  pro- 
blfcmc  si  longtemps  cherche ;  elle  presente  tous  les  degres 
de  vraisemblance,  elle  concorde  avec  toutes  les  paroles 
echappees  a  Ovide." 

Keliquum  est,  ut  nosmet  ipsi  nostram  proferamus  sen- 
tentiam,  quo  error  ille  funestus  Ovidii  spectasse  nobis  vi- 
deatur. 

In  enumeratione  variarum  de  relegationis  Ovidii  causa 
sententarium  unam  adhuc  tacuimus,  ac   consilio   quidem. 

Tiraboschi  enim,  vir  doctus  Italicus,  primus  sic  conje- 
cissc  dicitur: 

Ovidium  ab  Augusto  iu  exsilium  missum  esse  propterea, 
quod  Juliam,  neptem  ejus,  in  faciendo  aliquo  eorum  flagiti- 
orum  oppressisset,  quae  miserae  illi  feminae  ipsi  exulandi 
causa  fierent.  Etenim  verisimile  esse,  Augustum,  ne  igno- 
miniam  renovaret,  qua  jam  prius  Julia  filia,  omnibus  flagitiis 
contaminata,  domum  principalem  affecerat,  nepte  relegata  et 
adultero  ejus  interempto  etiam  Nasonem,  conscium  adulterii, 
amovisse,  ut  omni  modo,  quominus  rem  ignominiosam  enar- 
raret,  eum  prohiberet.  Jam  quod  Tiraboschi  quoque  poetam, 
omni  culpa  vacuum,  modo  decori  domestico  animique  Cae- 
saris  tranquillitati  tamquam  victimam  immolatum  voluit,  cau- 
sam  vero  exsilii  ejus  Artem  amandi  scriptam  simulatam  esse 
statuit,  haec  quidem  viri  docti  sententia  aeque  atque  opi- 
niones  ei  similes  nobis  refutanda  est.  Verum  probamus, 
eum  exsilium  Ovidii  cum  relegata  Julia  nepte  conexuisse. 
Permulti  viri  doctissimi  ad  eandem  sententiam  adducti  sunt;*) 


*)  cfr.  imprimis  Gaston  Boissier :  1'exil  d'Ovide.  Revue  des  deux  Mondes 
69,  pag.  580—611.    (1867.) 

Tota  haec  commentatio,  cujus  nunc  denique,  opusculo  meo  ad  umbi- 
licum  paene  adducto,  copia  mihi  facta  est,  permulta  habet,  quae  cum 
temerarium  illum  Devilli  ratiocinandi  modum  refutant,  tum  iis,  quae  ego- 
met  ipse  exposui,  saepius  ad  verbum  fere  adsentiuntur.  Neque  ignotum 
fuit  auctori  subtilissimi  popnlaris  opus,  quod  tamen  ita  non  suum  facit  ut 
dicat:  „D'autres  se  sont  mis  en  tete  qu'Ovide  avait  6te  assez  indiscret, 
pour    regarder  Livie   se  baigner;  mais   on    oublie,    qu'Ovide   parle    d'un 

quomodo  autem  conectendae  sint  illae  res,  non  satis  adhuc 
accurate  explicatum  esse  videtur.  Attaroen,  si  non  prorsus 
fallimur,  quaestio  difficillima  omnes  ad  numeros  absolvi  potest. 
Memineris,  omnibus  Ovidii  de  causa  exsilii  obscure  dic- 
tis  collatis  atque  examinatis  ad  hanc  sententiam  necessario 
nos  pervenisse. 

Ovidium  primum  quidem  invitum  ac  temere  rei  cuidam 
intervenisse,  quae  gravem  Augusti  ac  totius  domus  Caesaris 
offensionem  contineret,  deinde  autem  eum  vel  stultitia  atque 
errore  quodam  vel  timore  adductum  socium  ejus  rei  esse 
factum;  quam  societatem,  innocentia  ipsius  servata,  tamen 
perniciosissimam  ei  factam  esse  eo,  quod  cum  peccato  poe- 
tae  Ars  scripta  amandi  conecteretur. 

Quam  nostram  opinionem  jam  ita  supplendam  esse  ju- 
dicamus: 

res  cui  poeta  intervenit,  aliquod  flagitium 
Juliae  neptis  erat,  propter  quod  ipsa  ab  Augusto 
relegata  est. 

Juliam  eodem  anno  in  exsilium  missam  esse,  quo  Naso- 
nem,  viri  cloctissimi  consentiunt.  Cum  autem  de  anno  ipso, 
qui  fuerit,  dissentiant,  modo  in  transcursu  hanc  quaestionem 
solvere  experiamur. 

Legimus  apud  Ovidium  Epist.  IV.  10: 
„Hic  mihi  Cimmerio  bis  tertia  ducitur  aestas 
Litore  pellitos  inter  agenda  Getas." 
Epistola    autem    decima  libri  IV.    scripta    est  Augusto 


crime  qu'il  a  vu  commettre,  et  ce  n'est  pas  uu  crime  <iue  de  prendre 
un  bain." 

Jam  de  Augusti  ira  in  poetae  nostri  perniciem  concepta,  gic  statuit: 
«Cette  coincidence  (scil.  flagitiorum  Juliae  neptis  detectorum  punitorumque 
et  Ovidii  ipsitis  exsilii)  ne  nous  permet-elle  pas  de  supposer  quc  c'est  aux 
amours  de  Julia  et  de  Silanus  qu'0vide  a  ete  mel^  et  que  nous  y  tenons 
la  cause  veritable  de  la  colere  d'Auguste  contre  lui?u 

Summam  denique  viri  docti  argumentorum  haec  mihi  veiba  coLtinere 
videntur,  quae  p.  603  legimus :  rje  crois  que  ses  poesies  ont  6te  la  cause 
v^ritable  de  son  exil,  et  que  le  reste  n'en  fut  que  Foccasion. 

mortuo;  etenim  jam  in  epistola  sexta  libri  IV.  hi  reperiuntur 
versus : 
v.  15. 

„Coeperat  Augustus  deceptae  ignoscere  culpae 
Spem  nostram  terras  deseruitque  simul," 
atque  Epist.  IV.  9,  107. 

„Stant  pariter  natusque  pius  conjuxque  sacerdos 

Numina  jam  facto  non  lcviora  Deo."  (Augusto) 

Jam  si  constat.  Augustum    obiisse  mense  Augusto    anni 
XIV.  p.  Chr.  nat.,  sexta  illa  aestas   exsilii  anni  XV,    neque 
prior,  fuit;  dicit  enim  poeta  Epist  IV.  11,  15: 
„Dum  tua  pervenit,  dum  litera  nostra  recurrens 
Tot  maria  ac  terras  permeat,  annus  abit." 

Prima  igitur  aestas,  quam  Ovidius  apud  Getas  degit, 
anni  X  fuerit  necesse  est.  Tomos  iter  fuisse  tempore  hie- 
mali,  ex  elegia  undecima  lib.  I  apparet,  ita  ut  relegatio  ipsa 
necessario  incidat  in  auctumnum  anni  IX,  cui  rei  cetera 
omnia,  quae  affert  poeta,  tempora  congruunt.  Errant  igitur, 
qui  eam  anno  VII  aut  VIII  relegatum  volunt.  De  Julia 
autem,  nepte  Augusti,  haec  enarrat  Tacitus  annal.  Jib.  IV.  c.  71 : 

„Per  idem  tempus  (,5aimo  XXVIII.  Junio  Silano  et  Silio 
Nerva  consulibus4'  subaudiendum  est)  Julia  mortem  obiit; 
quam  neptem  Augustus  convictam  adulterii  damnaverat  pro- 
jeceratque  in  insulam  Trimerum,  haud  procul  Apulis  litoribus. 
Il!ic  viginti  annos  exsilium  toleravit."  Jam  si  annus  XXVIII 
vicesimus  erat  exsilii  Juliae,  primum  fuisse  eundem  annum 
IX  apparet. 

Ergo  quivis  mecum  consentiet,  Ovidium  poetam 
ac  Juliam  neptem  eodem  anno  IX.  in  exsilium 
missos  esse. 

At  redeundum  ad  propositum. 

Legimus  apud  Dionem  Cassium  LV.  c.  10:  rr)v  fiivtoi 
JovXiav  r))v  &vycirkoa  doslyaivovcav  oirojg,  cogre  xai  iv  xrj 
ayoQct  xai  kn9  avrov  ye  rov  firjftarog  xai  xcopd&tv  vvxxojq  xal 
cvfiTiiveiv,  oxpi  Srj  noxe  cfcogdaag  vneQOJQyia&rf'  atque  ea  quasi 
illustrantur  his  verbis  Senecae  (de  benefic.  VI.  c.  32):    ,ad 

missos  gregatim  adulteros,  pererratam  noctumis  comissatio- 
nibus  civitatem,  forum  ipsum  ac  rostra,  ex  quibus  pater 
legem  de  adulteriis  tulerat  filiae  in  stupra  placuisse,  quoti- 
dianum  ad  Marsyam  concursum  etc."  Quae  quidem  omnia 
ad  Juliam,  filiam  Augusti  spectant,  neque  tamen  Juliam 
neptem  matri  hac  in  re  quicquam  cessisse,  ex  his  Suetonii 
verbis  concludas  (Aug.  65):  „Julias  filiam  et  neptem  omnibus 
probris  contaminatas  relegavit."  Jam  vide,  quam  facile  fieri 
potuerit,  ut  Naso  cum  Julia  nepte,  per  urbem  noctu  vagante 
ac  comissante,  conveniret.  Sine  dubio  quondam  casu  infausto 
in  illam  incidit;  ac  primum  quidem  omnem  societatem  recu- 
sans,  tamen  mox  aliqua  ex  parte  a  Julia  permotus,  aliqua 
ac  majore  quidem  ex  parte  suo  ipsius  hilari  et  ad  jocandum 
prompto  animo  indulgens,  obscoenis,  quae  agebantur,  inter- 
fuit;  isque  quasi  praeceptor  amorum.  Quod  ita  fuisse  et 
ipsa  rerum  natura  ut  credamus  suadet,  et  varia  poetae  hanc 
in  rem  dicta  docent,  quae  omnia  opinioni  nostrae  insigniter 
favent,  nullum  obloquitur. 

Res  ipsa  obscoena,  cui  Ovidius  adstitit,  qualis  fuerit, 
nec  compertum  habemus  neque  unquam  comperiemus,  neque 
ut  comperiamus  refert.     Valeat  igitur   de  ea  versus   poetae: 

,,Ula  tegi  caeca  condita  nocte  decet." 

Ingeniosam  fuisse  illam  aetatem  in  voluptatibus  libidi- 
nosis,  constat. 

At  forsitan  aliquis  dixerit,  Ovidium  tam  perditorum 
horninum  non  fuisse.  Concedimus,  neque  versus  ignoramus, 
velut  Trist.  I,  9,  59. 

„Vita  tamen  tibi  nota  mea  est:  scis  artibus  illis 
Auctoris  mores  abstinuisse  sui." 
Trist,  II.  349. 

„Sic  ego  delicias  et  mollia  carmina  feci, 

Strinxerit  ut  nomen  fabula  nulla  meum. 
„Nec  quisquam  est  adeo  media  de  plebe  maritus, 

Ut  dubius  vitio  sit  pater  ille  meo. 
^Crede  mihi,  mores  distant  a  carmine  nostro." 

Mihilo  secius  animum  ejus  propensiorem  fuisse  ad  volup- 

tates  promptumque    ad  lasciviam,   et  omnis  carminum    color 
docet  et  ipse  diserte  confirmat,  ita  de  se  dicens  : 
Ars  a.  III.  121. 

„Prisca  juvent  alios:  ego  me  nunc  denique  natum 
Gratulor,  haec  aetas  moribus  apta  meis.(t 
et  Trist.  IV.  10,  65. 

„Molle  cupidineis  nec  inexpugnabile  telis 

Cor  mihi,  quodque  levis  causa  moveret,  erat." 
Altera  ex  parte  dubium  non  est,  quin  Julia  lasciva 
(videlicet  natu  minor,  de  qua  sola  nunc  quaeritur)  dedita 
fuerit  poetae  Heroidum,  Amorum,  Medicaminum,  Artis  amandi, 
Remediorum  studiosissimaque  horum  carminum.  Quid  igitur 
verisimilius,  quam  consuetudinem  ac  familiaritatem  quandam 
inter  Nasonem  et  Juliam  intercessisse,  praesertim  cum  aditus 
ad  domum  Caesaris  poetae  pateret?  Quam  familiaritatem 
significare  videtur  Trist.  III.  4,  4 — 30. 

Quae  cum  ita  sint,  facillime  fieri  poterat,  ut  Ovidius, 
postquam  Juliam  in  aliquo  flagitio  oppre^H,  ab  ea  ad  socie- 
tatem  adhiberetur;  quamvis  enim  primuni,  amicitiam  Augusti 
verecundiamque  ejus  respiciens,  reluctatus  esset,  tamen  Juliam, 
cujus  plurimum  intererat,  ne  quid  poeta  enuntiaret,  nihil,  ac 
ne  minas  quidem,  ut  ei  persuaderet,  omisisse  consentaneum 
est.  Sic  ille  et  calumniosam  potentis  mulieris  linguam  metuens 
et  suo  proprio  lascivo  animo  indulgens  obsecutus  est;  „malus", 
inquit,  „error  me  abstulit;  (ettt  nnjeliger  2Bafyn  fyat  micfy  beritcft) 
nil  nisi  non  sapiens  timidusque  possum  vocari;  haec  duo 
sunt  vera  animi  nomina."  Hic  autem  cum  errore  Nasonis 
Ars  ejus  amatoria,  cui  haud  minimam  partem  malorum  attri- 
butam  vult,  facillime  conectitur.  Sine  dubio  enim  Ovidius 
rei,  quam  agebat  Julia,  particeps  factus  est  ut  poeta  Artis 
amandi  vel  praeceptor  amoris,  ut  ita  dicam,  sive  hoc  tantum 
titulo  in  societate  Juliae  mansit,  sive  versus  quosdam  Artis 
suae  recitavit.  Sic  demum  intelliguntur  illi  Tristium  IV. 
1.  versus: 

„Scit  quoque  (Musa)  cum  perii,  quis  me  deceperit  error, 
Et  culpam  in  facto,  non  scelus  esse  meo. 

„Scilicet  hoc  ipso  nunc  aequa  quod  obfuit  ante, 
Cum  mecum  juncti  criminis  acta  rea  est. 

.,Non  equidem  vellem,  quoniam  nocitura  fuerunt, 
Pieridum  sacris  imposuisse  manuni." 
Quo  in  statu  rerum  probanda  quidem  sunt  orania,  quae 
excusandi  causa  poeta  affert;  attamen  quam  noxius  nocens- 
que  Augusto  existimandus  erat,  quem  diligentissime  atque 
accuratissime  de  flagitiis  neptis  certiorem  factum  esse,  con- 
stat!  Nonne,  Augustum,  severum  septuagenarium,  jam  igno- 
minia  affiictum,  qua  nonnullis  annis  antea  Julia  filia  domum 
ejus  aftecerat,  postquam  novam  neptis  pravitatem  comperit, 
poetam  bis  flagitiis  implicatum  tamquam  praeceptorem  artium 
amatoriarum  illius  putare,  necesse  erat?  Profecto  talia 
expertus  magnam  partem  lasciviae  petulantiaeque  neptis 
Ovidio  jure  suo  vitio  vertit  ac  majorem  culpam  morum  magis 
magisque  labentium  in  carmina  eju3,  imprimis  in  Artem 
amandi  contulit.  Sic  quoque  lascivam  Musam  Nasonis  nullo 
modo  probaverat,  jam  vero,  ubi  eam  obscoenis  neptis  conexam 
esse  vidit,  non  dubitabat,  arguere  poetam,  quod  Arte  sua 
adulterium  docuisset.  Suetonius  de  Augusto  (c.  60)  haec 
verba  habet:  ,.aliquanto  autem  patientius  mortem  quam 
dedecora  suorum  tulit."  Quid  igitur  probabilius,  quam  in- 
censum  eum  fuisse  ira  Ovidii,  quippe  quem  aliqua  ex  parte 
auctorem  illius  dedecoris  putaret!  Id  quod  poeta  ipse  haud 
ignorabat;  ac,  ne  vitam,  fortunas,  civitatem  perderet,  non  sine 
ulla  conscientia  culpae  metuebat.  Poterat  quidem  crimina 
sua  excusare;  etiam  probanda  sunt  omnia,  quae  in  Trist. 
lib.  II.  in  Artem  amatoriam  defendendam  affert;  poterat  dicere: 
„peccatumque  oculos  est  habuisse  meum;"  neque  tamen 
omnem  culpam  negare  poterat: 

„Non  potes  (inquit)  ,,a  culpa  dicere,  abesse  tua, 

;,Tu  licet  erroris  sub  imagine  crimen  obumbree, 
Non  gravior  merito  vindicis  ira  fuit.' 
Itaque    ignoininiain    domesticam    Augusto    esse      vulnus 
insanabile  sentiens,  nunquam  postea  nimis  perspicue  vel  in- 
verecunde  dictis  illud  refricare  ausus  est;    „non    sum  tanti'4, 

inquit,  „ut  vulnera  tua,  Gaesar,  renoveni;"  immo  ipsi  memo- 
ria  illius  rei,  cui  infauste  implicatus  erat  horrorem  ac  pudo- 
rem  afferebat: 
„Mensque  reformidat,  veluti  sua  vulnera,  tempus 

.  Ulud  et  admonitu  fit  novus  ipse  dolor. 
„Et  quaecunque  adeo  possunt  afferre  pudorem, 

Illa  tegi  caeca  condita  nocte  decet." 
Ovidio  extrema,    quam  metuerat,    poena    subeunda  non 
erat,     Augustus,  ubi  magis  errore  ac  stultitia,  quam  consilio 
ad  societatem    funestae    rei  eum    adductum  esse  vidit,    iram 
aliquid  continuit;  cfr.  Epist.  I.  8.  43: 

,Jpse  sed  hoc  vidit,  qui  providet  omnia  Caesar. 

Stultitiam  dici  crimina  posse  mea. 
„Quaque  ego  permisi,  quaque  est  res  passa,  pepercit, 

Usus  et  est  modice  fulminis  igne  stii;" 
Atque  haec  moderatio  Augusti  ad  omnem  illam  rem 
pertinuisse  videtur.  Legimus  apud  Senecam  de  benefic.  VI.  32; 
„Haee  („flagitia  Juliae  filiaea)  non  tam  vindicanda  principi 
quam  tacenda  (quia  quarundam  rerum  turpitudo  etiam  ad 
vindicantem  redit)  parum  potens  irae  publicaverat,  Deinde 
cum  interposito  tempore  in  locum  irae  subiisset  verecundia, 
gemens  quod  non  illa  silentio  pressisset  etc."  Quam  vere- 
cundiam  quin  adhibuerit  in  flagitiis  Juliae  neptis  ita,  ut  non 
aeque  ea  publicaret  ac  dedecora  filiae,  vix  dubium  est.  Qui 
contrarium  contendunt,  illam  verecundiam  demuin  nepte  rele- 
gata  in  locum  irae  subiisse,  plerumque  his  Senecae  verbis 
nituntur.  „Flagitia  principalis  domus  in  publicum  emisit;" 
sin  contextum  hujus  loci  respicis,  haec  verba  tantum  ad 
Juliam  filiam  spectare  mihi  concedes.  Antecedunt  enim 
verba:  „Augustus  filiam  intra  pudicitiae  maledictum  impudi- 
cam  relegavit";  „et"  (sic  pergit  philosophus)  ,flagitia  princi- 
palis  domus  in  piiblicum  emisit";  jam  enumerantur  flagitia 
filiae:  „adniissos  gregatim  adulteros  etc.  ;"  denique  verba: 
,,liaec  non  tam  vindicanda  principi  quam  tacenda  ete."  inse- 
quuntur,  Nullam  igitur  cogitationem  hic  de  flagitiis  neptis 
„in  publicum  emissis"  philosophus  habuit 

Piliae  quidem  dedecora  judiciumque  copiosius  enarrant 
praeter  Senecam  Suetonius  in  vita  Augusti  c.  65,  Dio 
Cassius  LV.,  10;  Vellejus  II.  100;  Tacitus  annal.  I.  53; 
verum  Juliam  neptem  Dio  Cassius  et  Vellejus  ne  comme- 
morant  quidem;  Suetonius  autem  de  ea  nihil  affert,  nisi 
„aeque  eam  ac  matrem  omnibus  probris  contaminatam  rele- 
gatam  esse,  infantemque  post  damnationem  ex  ea  editum 
agnosci  alique  avum  vetuisse.**  Certissime  autem  sententia 
mea  confirmatur  his  verbis  Taciti  annal.  III.  24:  „D.  Silanus 
in  nepti  Augusti  adulter,  quamquam  non  ultra  foret  saevitum, 
quam  ut  amicitia  Caesaris  prohiberetur,  exsilium  sibi  de- 
monstrari  intellexit." 

Ergo,  Augustum  in  causa  neptis  verecundiam 
et  moderationem  adhibuisse,  ut  statuamus,  omnes 
rationes  suadent. 

Quae  moderatio,    quo  modo  ad  Ovidium,  flagitiis  Juliae 
implicatum,  pertinuerit,  poeta  docet  Trist.  II.  127 : 
„Vita  data  est,  citraque  necem  tua  constitit  ira, 

O  Princeps,  parce  viribus  use  tuis. 
„Insuper  accedunt,  te  non  adimente  paternae 

Tamquam  vita  parum  muneris  esset,  opes. 
„Nec  mea  decreto  damnasti  facta  Senatus, 
Nec  mea  selecto  judice  jussa  fuga  est. 
„Tristibus  invectus  verbis,  ita  Principe  dignum, 

Ultus  es  offensas,  ut  decet,  ipse  tuas. 
„Adde  quod  edictum,  quamvis  immane  minaxque 

Attamen  in  poenae  nomine  lene  fuit, 
„Quippe  relegatus,  non  exsul  dicor  in  illo, 

Parcaque  fortunae  sunt  data  verba  meae." 
Quae  quidem  omnia  primo  adspectu  illi  opinioni  favere 
videntur,  Augustum,  veram  Nasonis  culpam  de  industria 
tacentem,  Artem  amandi  ab  eo  scriptam  causam  relegationis 
simulavisse;  sed  prorsus  falli,  qui  ita  statuunt,  pro  certo 
effecisse  mihi  videor.  Interfuisse  Augusti,  ut  nova  dedecora 
domus  principalis  quam  plurimum  occultarentur,  res  ipsa 
loquitur;  non  magis  autem,  quam  vera  Juliae  neptis  relegatae 


causa,  causa  Nasonis  in  exsilium  missi  latere  potuit;  ac  quod 
neque  scriptores  aequales  neque  poeta  ipse  hanc  rem  publi- 
caverunt,  quantopere  verecundiam  Augusti  respexerint,  in- 
dicium  est. 

Ex  nostra  denique  sententia  intelligitur,  quod  et  Augu- 
stus    ipse    et    eo    mortuo  Tiberius    ac  Livia   omnes  humiles 
Ovidii    preces    neglexerunt,    neque    ullo    modo    miserrimam 
sortem    ejus  levarunt.     Apud   Dionem    Cassium   Hb,  LVI.  c. 
40  Tiberium  de  Augusto  mortuo  sic  verba  facere   memineris  : 
TOlg   ts   tcov  olxeioTartov  v/jQtafiaaiv  anagatTjjtojg  kne^uCv^  tu 
twv  aklcov  ajLtaQTTjuaTa  dvOgcomvcog  fiere%£iQi£eTo.  Quam  fuerit 
inexorabilis  in   fiiiam  neptemque,    severissiine    eae    damnatae 
docent;  sed  eum  ne  moribundum  quidem  illa  flagitia  iis  igno- 
visse,    ex   his    verbis  Suetonii    (Aug.  c.  101)    satis  superque 
elucet:  ?)Julias  filiam  neptemque,  si  quid  iis  accidisset,  vetuit 
sepulcro  suo  inferri.'"     Ergo    si  talem    Augustus    in    neptem 
se  praebuit,  quomodo  minus  iftfestus  esse  potuit  in  Nasonem, 
quem   non   solum   participem    vel    fautorem   flagitiorum  ejus 
judicaret,  sed  cujus  lascivis  carminibus  etiam  raagna  ex  parte 
mores  filiae  neptisque  corruptos  depravatosque  esse  putaret! 
Ac  si  (cfr.  Dion.  Cass.  LV.  c.    13.)  preees  vel  totius  populi 
romani,     ut    filiae    relegatae    reditum    concederet,   adeo    non 
Augustum  moverunt,  ut  ,,prius  ignem  coiturum  esse-cum  aqua'* 
diceret;    si    ne    neptem    quidem    reverti   passus  est  —  quid 
mirum,  quod  precibus  poetae  relegati  ipsius  vel,  quas  uxorem 
ejus  atque  amicos  pro  misero  exsule  adhibuisse  verisimile  est, 
minus  commotus  est! 

Quae  cum  ita  sint,  nemo  jam  dubitabit,  quin  Tiberius 
et  Livia,  Augusto  mortuo  veniam  impunitatemque  supplici 
Nasoni  negantes,  ex  voluntate  defuncti  ita  fecerint.  Cui  rei 
congruit;  quod  ne  Juliae  nepti  quidem,  postquam  avus  de- 
cessit,  gratia  facta  est,  sed  usque  ad  raortem  per  viginti 
annos  exsilium  fuit  perpetiendum.  Silanum  quidem,  adulterum 
neptis  Augusti,  qui  voluntarium  exsilium  sibi  consciverat, 
Tiberio  regnante,  Romam  revertisse,  Tacitus  annal.  III.  24 
refert.     At  ibidem  quoque,  quomodo  id  fieri  potuerit,  et  quam 

religiose  nihilo  minus  in  animum  Augusti  Tiberius  intra- 
verit,  legimus.  Respondet  enim  Silano  fratri  gratias  agenti 
coram  patribus:  se  quoque  laetari,  quod  frater  ejus  e  pere- 
grinatione  longinqua  revertisset,  idque  jure  licitum,  quia 
non  senatus  consulto,  non  lege  pulsus  foret;  sibi  tamen  ad- 
versus  eum  integras  parentis  sui  offensiones,  neque  reditu 
Silani  dissoluta,  quae  Augustus  voluisset."  Ovidius  autem 
proprio  Augusti  edicto  relegatus  erat,  quod  Tiberio  magis 
quam  senatus  consultum  valebat.  ut  irritum  id  reddere  non 
posset. 

Quod  ita  fuisse,  poeta  ipse  haud  ignorabat;  „inalanostra'\ 
inquit, 

,,vel  nemo  vel  qui  mihi  vulnera  fecit, 
Solus  Achilleo  tollere  more  potest*',  —    Trist.  I.,   99; 
et  de  Augusto  mortuo  ita  queritur: 

,,Spem  nostram  terras  desepuitque  simul/  Epist.  IV.  6,  16. 
Obiit  igitur  Tomis  Ovidius  Naso  ibique  sepultus  est. 

Quod  sepulcro    suo    inscriptum   volebat,   quamquam  in- 
scriptum  non  est,  tamen  valere,  demonstrasse  mihi    videor: 
„Hic  ego  qui  jaceo,  tenerorum  lusor  amorum, 
Ingenio  perii  Naso  poeta  meou. 

Ernestus  Appel  a.  d,  IX.  cal.  JuL  a.  h.  s.  XLlI 
Charlottenburgi  natus  fidei  evangelicae  addictus  sum,  Lite- 
rarum  rudiinentis  in  ludo  civico  Charlottenburgiensi  instruc- 
tus  quarto  decimo  aetatis  anno  Berolinum  me  contuli  ibique 
gymnasium  Berolinense  adii,  quod  illo  tempore  directore 
Friderico  Bellermann,  quem  summe  veneror,  florebat.  Eru- 
ditione  doctissimorum  magistrorum  factum  est,  ut  magis  ma- 
gisque  philologia  delectarer;  praeterea  studium  et  amor  li- 
terarum  artiumque  antiquarum  alebatur  usu  familiari,  qui 
mihi  erat  cum  viro  doctissimo  dilectissimo  Friderico  Foer- 
ster,  quem  morte  praematura  mihi  ereptum  valde  lugeo. 

Itaque  postquam  testimonium  maturitatis,  quod  dicitur, 
in  gymnasio  adeptus  sum,  tempore  paschali  a.  LXIV.  civi- 
bus  universitatis  literariae  Friderico-Guilelmae  a  Rectore 
Magn.  111.  Trendelenburg  adscriptus  apud  111.  Magnum  de- 
canum  spectatissimum  ordinis  philosophici  nomen  professus 
sum.  Per  quadriennium  academicum  Berolini  peractuy 
scholis  interfui  Vir.  111.  Trendelenburg,  Michelet,  Boeckh, 
Haupt,  Kirchhoff,  Mommsen,  Hiibner ,  Geppert,  Jordan, 
Miillenhoff,  Massmann,  quibus  viris  omnibus  optime  de  me 
meritis  gratias  ago  quam  maximas.  Aestate  a.  LXVI.  stu- 
dia  intermittenda  mihi  erant  ad  sooietatem  belli  Austriaci 
adhibito. 

Qua  ex  societate  maximum  incommodum  cepi.  Etenim 
cum  vires  ad  sustinendos  militiae  labores  non  sufficerent, 
mox  aegrotare  incipiebam;  quam  quidem  aegrotationem 
bello  confecto  me  superaturum  esse  sperabam,  at  gravis  pul- 
monum  morbus,    in   dies    magis  patefactus,   paullatim  ita  in- 

